Diari Oficial de la Generalitat Valenciana


Sumari del DOGV 1556, del 03-06-1991 (1991/821356)

ORDRE de 24 de maig de 1994, de la Conselleria de Cultura, Educació i ciència, per la qual s'ofereixen ajudes dirigides a estudiants de tercer curs de BUP, primer curs de FP de segon grau o primer curs de Batxillerat Experimental, per a la realització de cursos d'estiu d'idioma angles al Regne Unit de la Gran Bretanya.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/24/(1)/dof/vci/html**

### Dades del document

Número de DOGV
:   1556

Data del DOGV
:   03-06-1991

Secció del DOGV
:   DISPOSICIONS GENERALS

Número del document
:   1991/821356


Data del document
:   24-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 de maig de 1991, de la Conselleria de Cultura, Educació i Ciència, per la qual s'ofereixen ajudes dirigides a estudiants de tercer curs de BUP, primer curs de FP de segon grau o primer curs del Batxillerat Experimental, per a la realització de cursos d'estiu d'idioma anglés, al Regne Unit de la Gran Bretanya.  
Confirmada l'avaluació positiva de l?experiència pilot de l?estiu de 1990, la Direcció General d'Ordenació i Innovació Educativa i l?Institut Valencià de la Joventut han organitzat un programa per al desenvolupament d'un conjunt de cursos per a alumnat ja iniciat en l?idioma anglès que es realitzarà durant l?estiu de 1991 al Regne Unit de la Gran Bretanya dirigits pel British Council, d'acord amb les condicions estipulades a l?empar del conveni subscrit.  
Per això, i en virtut de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,  
ORDENE  
Primer  
Aquesta convocatòria ofereix 200 ajudes per a la realització d'un curs d'idioma anglès al Regne Unit de la Gran Bretanya amb un import global màxim de 49.219.265 de pessetes de les quals 82.825.902 de pessetes són amb càrrec a la línia de subvenció 406/000/91 de l?IVAJ i 2.500.000 de pessetes a l'aplicació pressupostària 41.85.730.1.405.2. de la Direcció General d'Ordenació i Innovació Educativa.  
Els cursos es realitzaran durant el mes de juliol, en règim de col·laboració amb el British Council, i podran sol·licitar-los els joves que complesquen els següents requisits:  
a) Estar cursant el tercer curs de BUP, el primer curs de FP de segon grau o el primer curs del Batxillerat Experimental, en un centre mantingut amb fons públics, el dia de la publicació d'aquesta convocatòria.  
b) Complir la condició de becari durant el present curs acadèmic 1990-91, en alguna de les convocatòries de beques gestionades pels serveis territorials de Cultura i Educació.  
c) Tenir aprovat el curs immediatament anterior i una qualificació de notable o excel·lent en l'assignatura d?anglès.  
Segon  
1. Contingut del programa  
a) Durada: la durada total de cada curs serà de 4 setmanes (28 dies).  
b) Llocs: d'acord amb l?adscripció als diferents cursos, els participants residiran en aquestes ciutats del Regne Unit de la Gran Bretanya: York, Bournemouth, Cambridge i Oxford.  
c) Classes: 60 classes, organitzades en 15 sessions setmanals amb una durada de tres quarts d'hora per sessió. L?ajuda inclou els llibres de text que s'utilitzaran durant el curs corresponent.  
d) Adscripcions: per tal d'adequar l'alumnat als diferents nivells de coneixement i per a un millor aprofitament, els participants seran integrats en diversos cursos, d'acord amb el nivell de coneixement de l'idioma obtingut d'una prova que es realitzarà una vegada seleccionats, que servirà de classificació.  
e) Aules: cada curs tindrà un màxim d'un 20% d'estudiants espanyols amb un nombre màxim de 15 alumnes, de totes les nacionalitats, per aula.  
f) Certificació final: en acabar el curs, cada participant rebrà un informe del seu progrés i un certificat de realització del curs.  
g) Programa d'animació i visites: els participants realitzaran una excursió- visita setmanal, a més de les activitats de tipus social, esportiu i recreatiu organitzades pels respectius col·legis anglesos.  
h) Allotjament: es realitzarà en els domicilis de famílies angleses, en règim de mitja pensió (desdejuni i sopar) durant la setmana i amb pensió completa els caps de setmana.  
i) Assegurances: l'ajuda inclou l'assegurança de viatge, accident i malaltia per part del British Council, i la responsabilitat subsidiària de la Conselleria de Cultura, Educació i Ciència.  
j) Desplaçaments: realitzats en vols charter (València- Londres - València), trasllats a/des de les diferents localitats de destinació i assistència tècnica.  
k) Assistència i suport durant el curs: durant les 24 hores del dia, personal amb equips telefònics mòbils actuarà d?enllaç permanent entre les famílies amfitrions, l'agència organitzadora i el British Council.  
1) El programa no inclou diners de butxaca ni allotjament en habitació individual.  
2. Cost de cada curs  
El preu del curs establert pel British Council és de 174.000 pessetes (cent setanta-quatre mil) per- cada participant, per al qual s'ofereixen ajudes de 159.000 pessetes (cent cinquanta-nou mil), i, cada participant haurà de pagar la quantitat de 15.000 pessetes-(quinze mil) a la Conselleria de Cultura, Educació i Ciència.  
Tercer. Documents de sol·licitud  
Els peticionaris presentaran individualment la documentació que s'expressa tot seguit al registre general de la Conselleria de Cultura, Educació i Ciència, als Serveis Territorials de Cultura i Educació, o als centres d'informació de l?Oficina d'Informació, Iniciatives i Reclamacions de la Generalitat Valenciana.  
a) Sol·licitud d'acord amb el model indicat en l'annex.  
b) Certificat que actualment cursa estudis de tercer de BUP, primer de FP de segon grau o primer curs del Batxillerat Experimental, en un centre mantingut amb fons públics.  
c) Acreditació mitjançant original o fotocòpia compulsada de les qualificacions de l'assignatura d?anglès del curs anterior.  
d) Acreditació de la condició de becari durant el curs escolar 1990-91, mitjançant la presentació de la credencial de becari expedida pel Servei Territorial de Cultura i Educació.  
e) Fotocòpia del DNI, en vigor, o de les pàgines corresponents del passaport.  
f) Autorització paterna en els casos dels menors d'edat.  
Quart. Termini de presentació  
El termini de presentació de sol·licituds serà de 15 dies a partir de la publicació d'aquesta ordre.  
Cinqué. Comissió seleccionadora i selecció de sol·licituds  
a) La comissió seleccionadora estarà formada per:  
- La Cap del Servei d'Ordenació Acadèmica, o la persona en qui delegue.  
El Secretari Tècnic de l?Institut Valencià de la Joventut, 0 la persona en qui delegue.  
- Un tècnic de l?IVAJ designat pel Director General de l?Institut Valencià de la Joventut.  
El Cap de Secció d?Administració d'Ordenació Acadèmica.  
b) Les ajudes es cobriran classificant-les per ordre de recepció i data a les diferents oficines receptores. Si no es cobriren les ajudes amb els requisits esmentats es podrà atendre, seguint els mateixos criteris, a aquelles persones que havent obtingut suficiència en l'assignatura d?anglès no obtingueren la puntuació de notable en l?últim curs.  
Les persones que ja hagueren aprofitat una borsa d'estudis al Regne Unit de la Gran Bretanya d'acord amb la convocatòria de l?Ordre d?1 de juny de 1990 (DOGV de 20.06.90), podran accedir a aquestes ajudes, si després de realitzada la selecció entre les sol·licituds no beneficiades amb borsa anteriorment, hi haguera places sense cobrir.  
Sisé. Resultats de la selecció  
1. Després d'efectuar la selecció, l'Institut Valencià de la Joventut comunicarà als peticionaris la concessió o denegació de la seua sol·licitud i el mitjà d'ingrés, si cal, de la quantitat que haurà de fer efectiva per a cobrir la totalitat del cost dels cursos, fixats pel British Council.  
2. Solament en cas d'accident o malaltia greu del sol·licitant produïda abans de l'inici del viatge, justificada mitjançant certificació del metge corresponent, s'obrirà un expedient de devolució de la quota abonada.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa per a dictar les resolucions oportunes per l?ejecució d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 24 de maig de 1,991.  
El Conseller de Cultura, Educació i Ciència,   
ANTONI ESCARRE ESTEVE  
ANNEX  
Model de sol·licitud  
ANNEX  
Model de sol·licitud  
Nom i cognom   
Data de naixement DNI   
Domicili: carrer núm.   
Localitat província , CP   
Telèfon telèfon d'urgència   
SOL·LICITE ser admès a la selecció d'aspirants per a obtenir ajuda d'estudis per a la realització de cursos d?anglès al Regne Unit de la Gran Bretanya, segons l?Ordre de 24 de maig de 1991, a l?efecte del qual adjunte:  
- Certificat que actualment estudie tercer curs de BUP, primer curs de FP de segon grau o primer curs del Batxillerat Experimental, en un centre mantingut amb fons públics.  
- Acreditació mitjançant original o fotocòpia compulsada de les qualificacions de l'assignatura d?anglès, del curs anterior.  
- Acreditació de la condició de becari durant el curs escolar 1990-91, mitjançant la presentació de la credencial de becari expedida pel Servei Territorial de Cultura i Educació.  
- Fotocòpia del DNI, en vigor, del sol·licitant o de las pàgines corresponents del passaport.  
- Autorització paterna.  
 de de 1991  
(signatura del sol-licitant)  
11.1m. Sr. Director General de l'Institut Valencià de la Joventut  
(Dors)  
AUTORITZACIO PATERNA  
Sr./Sra   
amb DNI pare, mare o tutor legal del  
sol-licitant, autoritze a efectuar el viatge  
i residir durant la realització del curs d'anglès al Regne Unit de la Gran Bretanya, i de rebre l'atenció mèdica que fora necessària.  
 de de 1991  
(signatura)


Còpia Permalink ELI